COMUNA SÎNTANDREI

Nr.5138 din 14.07.2015 

ANUNŢ privind elaborare 
Plan Urbanistic Zonal „Parcelare teren în vederea construirii de locuințe, 

nr. cad.54089  sat Sîntandrei, comuna Sîntandrei, județul Bihor”

Iniţiator:  Andrișca Remus, Andrișca Adina-Aurica, Andrișca Gheorghe,  Andrișca Emilia Proiectant: S.C.Proiectare EXPRESIV S.R.L.

Terenul studiat se află în partea de nord a localității Sîntandrei, la nord de calea ferată Oradea-Cheresig şi la sud de pârâul Peța, iar conform cu PUG 2006 în vigoare, se află în intravilan, în U.T.R.4- subzona L3, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.-uri. Terenul este identificat cu nr.cad.54089 (nr.cad.vechi 3328), înscris în CF nr.54089 cu suprafaţa de 9525 mp. Accesul la teren se face din DJ 797 pe străzi existente și apoi din strada Bujac traversând pârâul Peța.. 
Prin P.U.Z. se propune realizarea a 16 parcele pentru locuinţe cu suprafaţe de la 400 mp până la 1063,29 mp, amplasate de o parte și alta a unui drum interior nou creat cu lăţimea de 10,00m şi carosabil de 6,00m. La capătul dinspre pârăul Peța inițiatorii PUZ –lui vor construi un podeț de acces peste pârâu, iar la capătul opus al drumului se va realiza loc de întoarcere pentru autovehicole. Terenul aferent noului drum va fi donat de inițiatori în domeniul public al comunei Sîntandrei. 
Pe terenul studiat nu există echipare tehnico edilitară. Asigurarea cu energie electrică şi  gaz se va putea realiza prin extinderea reţelelor existente pe strada Bujac, iar pentru alimentarea cu apă și canalizare se vor execuța puțuri forate și rezervoare de vidanjare pe fiecare parcelă. până ce se vor realiza rețelele stradale de apă-canal. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

      Soluţia propusă prin P.U.Z. respectă  condiţiile impuse de P.U.G. pentru servicii şi locuinţe din care rezultă  următorii indicatori prezentați în planşa 04/A:
P.O.T. propus                          : 35 %

C.U.T. propus                          : 0,80
Funcțiuni: 


 : loc unifam/ bifamiliale
Regim de înălţime maxim        : D+P+E/M           

Retragere de la frontul stradal : 3,50 m

Retragere spate                       : 4,90 m 

            Retrageri laterale                     : cu respectarea Codului Civil privind mejdiile laterale

      Parcaj obligatoriu pe lot           : minimum un loc/ locuinţă, în incintă

      Înălţime gard perimetral           : maxim 2,00 m
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  14.07. – 28.07.2016, în intervalul orar 9:00 – 14:30 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@gmail.com

Răspunsul la observaţiile și sugestiile transmise va fi publicat în intevalul 29.07 – 02.08.2016, pe pagina de internet a primăriei : www.primariasantandrei.ro.
                                 Primar,
                      Consilier Urbanism   

                             Ioan Mărcuş                          

                       Tudora Mihuţa                  


